തെറ്റൊന്നും ചെയ്തിട്ടില്ലെന്ന് മകന് ആവര്ത്തിച്ചു പറഞ്ഞിട്ടും അവനെ കൊണ്ടുപോയി വേദനയോടെ ശ്രീനാഥിന്റെ അമ്മ പറയുന്നു. തെറ്റൊന്നും ചെയ്തിട്ടില്ലെന്ന് മകന് ആവര്ത്തിച്ചു പറഞ്ഞിട്ടും ഭീകരാന്തരീക്ഷം സൃഷ്ടിച്ചാണ് കല്പകഞ്ചേരി പോലീസ് ശ്രീനാഥിനെ വീട്ടില്നിന്ന് അര്ധരാത്രി കസ്റ്റഡിയിലെടുത്തതെന്നാണ് അമ്മ പറയുന്നത് മലപ്പുറം: പ്രായപൂര്ത്തിയാകാത്ത പെണ്കുട്ടിയെ പീഡിപ്പിച്ച് ഗര്ഭിണിയാക്കിയെന്ന കേസില് ജൂലായ് 22ന് അര്ധരാത്രിയായിരുന്നു തെന്നല സ്വദേശി ശ്രീനാഥി18നെ പോക്സോ കേസില് അറസ്റ്റ് ചെയ്തത്. എന്നാല് പിന്നീട് കേസുമീയ ബന്ധമില്ലെന്ന് ഡിഎന്എ ടെസ്റ്റില് തെളിഞ്ഞതേടെ ശ്രീനാഥിനെ വിട്ടയച്ചു. എന്നാല് ഇപ്പോള് ശ്രീനാഥിനെ അറസ്റ്റ്ചെയ്ത്പോയ രംഗങ്ങള് അമ്മ ശ്രീമതി പറയുകയാണ്. തെറ്റൊന്നും ചെയ്തിട്ടില്ലെന്ന് മകന് ആവര്ത്തിച്ചു പറഞ്ഞിട്ടും ഭീകരാന്തരീക്ഷം സൃഷ്ടിച്ചാണ് കല്പകഞ്ചേരി പോലീസ് ശ്രീനാഥിനെ വീട്ടില്നിന്ന് അര്ധരാത്രി കസ്റ്റഡിയിലെടുത്തതെന്നാണ് അമ്മ പറയുന്നത്. അറസ്റ്റിന് പിന്നാലെ ശ്രീനാഥ് റിമാന്ഡിലായി. 35 ദിവസം വിവിധ സബ്ജയിലുകളില് കഴിഞ്ഞു. ഒടുവില് ഡി.എന്.എ ടെസ്റ്റില് ശ്രീനാഥല്ല പെണ്കുട്ടിയെ ഗര്ഭിണിയാക്കിയതെന്ന് തെളിഞ്ഞതോടെയാണ് മഞ്ചേരി പോക്സോ കോടതി ജാമ്യം അനുവദിച്ചത്. എന്താണ് സംഭവിച്ചത്. ശ്രീനാഥിന്റെ അമ്മ പറയുന്നു. ജൂലായ് 22ന് അര്ധരാത്രിയാണ് പോലീസ് സംഘം ശ്രീനാഥിനെ വീട്ടിലെത്തി കസ്റ്റഡിയില് എടുക്കുന്നത്. വീട്ടിലേക്ക് ഇരച്ചെത്തിയ പോലീസിനെ കണ്ട് ശ്രീനാഥിന്റെ അമ്മ ഉള്പ്പെടെയുള്ള കുടുംബാംഗങ്ങള് ഭയന്നുപോയി. അന്നുമുതല് സംഭവിച്ചതെല്ലാം ശ്രീനാഥിന്റെ അമ്മയും അങ്കണവാടി ജീവനക്കാരിയുമായ ശ്രീമതി തുറന്നു പറയുന്നു: മകന് പ്ലസ്ടു വിദ്യാര്ഥിയാണ്. ഇപ്പോള് ഓണ്ലൈന് പഠനമായതിനാല് സ്കൂളിലെല്ലാം പോയിട്ട് കുറേയായി. ജൂലായ് 22ന് അര്ധരാത്രി പന്ത്രണ്ടരയോടെയാണ് വീട്ടില് കല്പകഞ്ചേരി പോലീസ് വരുന്നത്. യൂണിഫോം ഒന്നുമില്ലാതെ അഞ്ച് പോലീസുകാരാണ് വന്നത്. ഒരു വനിതാ പോലീസും ഉണ്ടായിരുന്നു. എസ്.ഐ. എന്ന് പരിചയപ്പെടുത്തിയ ഉദ്യോഗസ്ഥനാണ് തങ്ങള് പോലീസാണെന്നും മകനെ പിടികൂടാന് വന്നതാണെന്നും പറഞ്ഞത്. ഒരു പെണ്കുട്ടിയെ പീഡിപ്പിച്ച് ഗര്ഭിണിയാക്കിയെന്നാണ് കേസെന്നും പറഞ്ഞു. എന്നാല്, താന് തെറ്റൊന്നും ചെയ്തിട്ടില്ലെന്നും ഇതില് തനിക്ക് പങ്കില്ലെന്നും മകന് അപ്പോള്തന്നെ പറഞ്ഞു. ഏത് കോടതിയിലും സത്യം മാത്രമേ പറയൂവെന്നും ദൈവങ്ങളെ തൊട്ട് സത്യം ചെയ്യാമെന്നും പറഞ്ഞു. എന്നാല്, എസ്.ഐ. അടക്കമുള്ളവര് വളരെ മോശമായാണ് അന്ന് പെരുമാറിയത്. ഞങ്ങള് അതെല്ലാം കണ്ട് നാവിറങ്ങിപ്പോയി, ഒന്നും മിണ്ടാന്പോലും കഴിയാത്ത സ്ഥിതിയിലായി. കേസിന്റെ കൂടുതല് കാര്യങ്ങളൊന്നും പറയാതെ മകനെ അവര് കൊണ്ടുപോയി. രാവിലെ അച്ഛനോടും ജ്യേഷ്ഠനോടും സ്റ്റേഷനില് വരാനും ആവശ്യപ്പെട്ടു. പിറ്റേ ദിവസം സ്റ്റേഷനില് പോയപ്പോളാണ് കേസിന്റെ കൂടുതല് വിവരങ്ങള് അറിയുന്നത്. എന്നാല്, തെറ്റൊന്നും ചെയ്തിട്ടില്ലെന്നും തന്നെ കേസില് കുടുക്കിയതാണെന്നും മകന് ആവര്ത്തിച്ചു പറയുകയായിരുന്നു. പെണ്കുട്ടിയെ അവന് പരിചയമുണ്ടായിരുന്നു. അവന് പത്താം ക്ലാസില് പഠിക്കുമ്ബോള് പെണ്കുട്ടി ഒമ്ബതാം ക്ലാസിലായിരുന്നു. പത്താം ക്ലാസ് കഴിഞ്ഞതിന് ശേഷം പെണ്കുട്ടിയുമായി ഒരു പരിചയവും ഉണ്ടായിട്ടില്ലെന്നാണ് മകന് തറപ്പിച്ച് പറഞ്ഞത്. എന്നാല്, കേസില് പ്രതിയായ മകന് വൈകാതെ ജയിലിലാവുകയായിരുന്നു. ജയിലിലായിരിക്കെ അവന് ഓണത്തിന് മുമ്ബ് വിളിച്ചു. ഓണം ആഘോഷിക്കുന്നില്ലേയെന്ന് ചോദിച്ചു. നീ ഇങ്ങനെയൊരു അവസ്ഥയിലാകുമ്ബോള് എങ്ങനെ ഓണം ആഘോഷിക്കാനാണെന്നാണ് അവനോട് പറഞ്ഞത്. അമ്മയുടെ മുന്നില് സത്യം പറയണമെന്ന് പറഞ്ഞപ്പോഴും നേരത്തെ പറഞ്ഞതു തന്നെയാണ് അവന് ആവര്ത്തിച്ചത്. താന് സത്യം പറഞ്ഞിട്ട് കാര്യമില്ലെന്നും കോടതിക്ക് തെളിവാണ് വേണ്ടതെന്നും അവന് പറഞ്ഞു. ഡി.എന്.എ. ടെസ്റ്റ് നടത്തിയാലേ തെളിവ് അംഗീകരിക്കൂ എന്നും പറഞ്ഞു. ഇതോടെയാണ് ഡി.എന്.എ. ടെസ്റ്റ് നടത്താനുള്ള നീക്കങ്ങള് ആരംഭിച്ചത്. ഇതിനിടെ കുട്ടിയെ പല ജയിലുകളിലേക്ക് മാറ്റി. ആദ്യം മഞ്ചേരിയിലായിരുന്നു. അവിടെനിന്ന് പിന്നീട് പെരിന്തല്മണ്ണ ജയിലിലേക്കാണ് കൊണ്ടുപോയത്. ഇതോടെ അവന് ഭയന്നുപോയി. ജയിലില് ഉപദ്രവിക്കുമോയെന്ന് പേടിയുണ്ടെന്ന് വിളിച്ചുപറഞ്ഞു. പേടി കൂടി മാനസികമായി തളര്ന്നു. ജയിലില് മറ്റു പ്രതികള്ക്കൊപ്പം താമസിക്കുന്നതും ആരെങ്കിലും മര്ദിക്കുമോ എന്ന ഭയവും അവനെ അസ്വസ്ഥനാക്കി. ഇതെല്ലാം കേട്ടിട്ട് ഒരു സമാധാനവുമില്ലായിരുന്നു. ആ ദിവസങ്ങളില് കണ്ണീര്ക്കടല് ഞങ്ങള് കണ്ടു. മാനസികമായി താളംതെറ്റിയിട്ട് കുട്ടിയെ കിട്ടിയാല് ഞാന് എങ്ങനെ സഹിക്കും. പോക്സോ കേസായതിനാല് ജാമ്യം കിട്ടാന് അത്ര എളുപ്പമല്ലെന്നാണ് വക്കീല് പറഞ്ഞത്. എന്തോ അനുഗ്രഹത്താല് ഡി.എന്.എ. ടെസ്റ്റ് വേഗത്തില് കഴിഞ്ഞു. ജാമ്യം കിട്ടി കുട്ടി വീട്ടിലെത്തിയപ്പോഴാണ് ആശ്വാസമായത്. കേസുമായി ബന്ധപ്പെട്ട് തിരൂരങ്ങാടി പോലീസ് നല്ല രീതിയില് എല്ലാ കാര്യങ്ങളും പറഞ്ഞു തന്നിരുന്നു. കല്പകഞ്ചേരി പോലീസാണ് മോശം രീതിയില് പെരുമാറിയത്. തെളിവെടുപ്പിനിടെ കല്പകഞ്ചേരി പോലീസ് അവനെ മര്ദിച്ചിരുന്നു. ചെവിക്ക് നല്ല വേദനയുണ്ടായെന്നും മകന് പറഞ്ഞിരുന്നു ശ്രീമതി വിശദീകരിച്ചു. അതേസമയം, എന്തുകൊണ്ടാണ് ഇരയായ പെണ്കുട്ടി മകന്റെ പേര് പറഞ്ഞതെന്ന് ശ്രീമതിക്കും വ്യക്തതയില്ല. യഥാര്ഥ പ്രതിയെ രക്ഷിക്കാന് വേണ്ടി മകന്റെ പേര് പറഞ്ഞതാണോയെന്നും ഇവര് സംശയിക്കുന്നു. എന്റെ വീട്ടിലെത്തിച്ച് പീഡിപ്പിച്ചെന്നാണ് പെണ്കുട്ടിയുടെ മൊഴി. എന്നാല്, പെണ്കുട്ടി പറഞ്ഞ ദിവസം ഞാനും മൂത്തമകനും ഉള്പ്പെടെ വീട്ടിലുണ്ട്. എന്തു കൊണ്ടാണ് പെണ്കുട്ടി മകന്റെ പേര് പറഞ്ഞതെന്ന് അറിയില്ല. സംഭവത്തില് ഒരു ബന്ധവുമില്ലെന്നും തന്നെ കുടുക്കിയതാണെന്നുമാണ് മകന് അന്നും ഇന്നും പറയുന്നത്. ശ്രീമതി പറഞ്ഞു. കേസില് ജാമ്യം കിട്ടി പുറത്തിറങ്ങിയ ശ്രീനാഥ് നിലവില് ബന്ധുവീട്ടിലാണ്. 35 ദിവസം നീണ്ട ജയില്വാസം 18കാരനെ ഏറെ അസ്വസ്ഥനാക്കിയെന്നാണ് ബന്ധുക്കള് പറയുന്നത്. അതിനാല് തത്കാലം ബഹളങ്ങളില്നിന്നെല്ലാം മാറ്റി നിര്ത്തുന്നതാണ് നല്ലതെന്നും ബന്ധുക്കള് പറയുന്നു.